Fibroids (သားအိမ်အလုံး) - Hello Sayarwon\nDr. Thiha Phyo Myint မှ ရေးသားသည်။ 06/01/2021 တွင် ပြန်လည်ပြင်ဆင်ခဲ့သည်။\nသားအိမ်အလုံးဖြစ်ခြင်းရဲ့ နောက်ဆက်တွဲပြဿနာတွေက ဘာတွေလဲ။\nFibroids (သားအိမ်အလုံး) ကဘာလဲ။\nသူတို့ဟာ သားအိမ်ထဲမှာ ဒါမှမဟုတ် သားအိမ်ပေါ်မှာ မူမမှန်ကြီးထွားလာတဲ့ အလုံးတွေ ဖြစ်ပါတယ်။ ဒီအလုံးတွေဟာ သားအိမ်ကင်ဆာဖြစ်နိုင်ခြေကို ပိုမများစေသလို ကင်ဆာအဖြစ်ပြောင်းသွားလေ့လည်း မရှိပါဘူး။ တခါတလေ အလုံးတွေဟာ အတော်ကြီးလာတတ်ပြီး ဗိုက်အရမ်းအောင့်တာ၊နာတာ နဲ့ ဓမ္မတာများတာ စတဲ့ ပြဿနာတွေကို ဖြစ်ပေါ်စေပါတယ်။ ဒါပေမယ့် အများအားဖြင့်တော့ ဘာရောဂါလက္ခဏာမှ ပြလေ့မရှိပါဘူး။\nFibroids (သားအိမ်အလုံး) ရဲ့လက္ခဏာတွေကဘာတွေလဲ\nဒီရောဂါလက္ခဏာတွေဟာ နှစ်ပေါင်းများစွာကြာအောင် တဖြည်းဖြည်းချင်း ဖြစ်ပေါ်လာနိုင်သလို လပိုင်းအတွင်းမှာ မြန်မြန်ဆန်ဆန်ပေါ်ပေါက်လာတာမျိုးလည်း ရှိပါတယ်။ အတွေ့ရအများဆုံး လက္ခဏာတွေကတော့\nဆီးသွားရခက်တာ၊ဆီးသွားပြီးရင်လည်း ကျန်နေသလို ခံစားရခြင်း\nကျောနာတာ ဒါမှမဟုတ် ခြေထောက်တွေနာခြင်း\nဆီးစပ်အောင့်တာ တော်တော်နဲ့ မသက်သာဖူးဆိုရင်။\nဓမ္မတာလာရင် အရမ်းများတာ၊ကြာတာ၊ နာကျင်ကိုက်ခဲတာ အရမ်းဆိုးရင်။\nဓမ္မတာချိန် မဟုတ်တဲ့ ရက်တွေမှာလည်း သွေးဆင်းရင်။\nဆီးသွားရခက်ရင် ဆရာဝန်နဲ့ ပြသသင့်ပါတယ်။\nFibroids (သားအိမ်အလုံး) ကိုဘာတွေကဖြစ်စေသလဲ\nသားအိမ်အလုံးတွေ ဖြစ်စေတဲ့ အဓိက အကြောင်းရင်းကို မသိရသေးပေမယ့် လေ့လာသုတေသနပြုမှုတွေ၊ ဆေးရုံဆေးခန်းတွေကရတဲ့ အချက်အလက်၊ အတွေ့အကြုံတွေအရ အောက်ပါအချက်တွေနဲ့ ဆက်စပ်နေတယ်လို့တော့ ပြောလို့ရပါတယ်။\nမျိုးဗီဇပြောင်းလဲမှု ။ အသားလုံးမှာပါဝင်တဲ့ မျိုးဗီဇပစ္စည်းတွေဟာ မူလသားအိမ်ဆဲလ်တွေမှာရှိတဲ့ မျိုးဗီဇပစ္စည်း တွေနဲ့ ကွဲပြားနေတာကို တွေ့ခဲ့ရပါတယ်။\nဟော်မုန်း ။ ကိုယ်ဝန်ဆောင်မယ့်အချိန်အတွက် ပြင်ဆင်တဲ့အနေနဲ့ သားအိမ်ရဲ့ အတွင်းဖက်ကာနံရံတွေ ကြီးထွားမှုကို အားပေးနှိုးဆွတဲ့ Estrogen နဲ့ progesterone ဟော်မုန်းတွေဟာလည်း သားအိမ်အလုံးဖြစ်စေဖို့ တဖက်တလမ်းက အားဖြည့်နေတယ်လို့ ယူဆရပါတယ်။ Estrogen ဒါမှမဟုတ် progesterone ဟော်မုန်းတွေနဲ့ လက်တွဲအလုပ်လုပ်မယ့် receptors လို့ခေါ်တဲ့ လက်ခံပစ္စည်းလေးတွေဟာ ပုံမှန်သားအိမ်ကြွက်သားဆဲလ်တွေမှာထက် သားအိမ်အလုံးမှာ ပိုမိုပါဝင်နေပြန်ပါတယ်။ ဒါပေမယ့် သွေးဆုံးပြီးနောက်မှာတော့ ဟော်မုန်းထုတ်လုပ်မှု လျော့နည်းသွားတာကြောင့် သားအိမ်အလုံးတွေဟာ သေးကျုံ့သွားလေ့ရှိပါတယ်။\nဆဲလ်တွေ၊တစ်သျှူးတွေကို ကြီးထွားစေနိုင်တဲ့ တခြားအရာတွေ ။ ခန္ဓာကိုယ်ရဲ့ တစ်ရှူးတွေ ကြီးထွားမှုကို ထောက်ပံ့ပေးတဲ့ ပစ္စည်းတွေ (ဥပမာ insulin-like growth factor) ဟာလည်း သားအိမ်အလုံးကို ကြီးထွားစေပါတယ်။\nငါ့ဆီမှာ Fibroids (သားအိမ်အလုံး) ဖြစ်နိုင်ခြေကိုဘာ်တွေက မြင့်တက်စေသလဲ\nအောက်ဖော်ပြပါ အချက်တချက် ဒါမှမဟုတ် တချက်ထက်ပိုပြီး ကိုက်ညီတဲ့ အမျိုးသမီးတွေဟာ သားအိမ်အလုံးဖြစ်နိုင်ခြေ ပိုများပါတယ်။\nသားအိမ်အလုံးတွေဟာ နေရထိုင်ရခက်စေပြီး အခြားသော နောက်ဆက်တွဲပြဿနာတွေ (ဥပမာ သွေးတွေဆုံးရှုံးတာများလို့ သွေးအားနည်း ရောဂါရတာမျိုး)ကိုလည်း ဖြစ်စေနိုင်တဲ့အပြင် အချင်းကွာတာ၊ကလေးသေးတာ၊လမစေ့ဘဲ မွေးတာ အစရှိတဲ့ ကိုယ်ဝန်ဆောင်ပြဿနာတွေကိုလည်း ဖြစ်လာစေနိုင်ပါတယ်။\nFibroids (သားအိမ်အလုံး) ကို ဘယ်လိုအတည်ပြုပါသလဲ\nင့်မှာ သားအိမ်အလုံးဖြစ်ခြင်းရဲ့ လက္ခဏာတွေ ရှိနေမယ်ဆိုရင် သင့်ဆရာဝန်တွေအနေနဲ့ အောက်ဖော်ပြပါ စစ်ဆေးမှုတွေကို ပြုလုပ်ခိုင်းပါလိမ့်မယ်။\nအာထရာဆောင်း (တယ်လီဗေးရှင်း ဓါတ်မှန်လို့လည်း ခေါ်ကြပါတယ်) ။ ဒီစစ်ဆေးမှုဟာ အသံလှိုင်းတွေကို အသုံးပြုပြီး သင့်သားအိမ်ရဲ့ ပုံရိပ်ကို ပုံဖော်ကာ ရောဂါကိုတိတိပပ အမည်တပ်နိုင်ဖို့နဲ့ အလုံးရဲ့တည်နေရာ၊အရွယ်အစားတို့ကို သိရှိနိုင်စေပါတယ်။ သားအိမ်ရဲ့ ပုံရိပ်တွေကို ဖမ်းယူရရှိနိုင်ဖို့အတွက် စမ်းသပ်တဲ့ကိရိယာလေးကို လူနာရဲ့ ဗိုက်ပေါ်မှာ ဒါမှမဟုတ် မိန်းမကိုယ်ထဲကို ထည့်ပြီး စမ်းသပ်မှာ ဖြစ်ပါတယ်။\nဓါတ်ခွဲခန်းစမ်းသပ်မှုတွေ ။ ကာလကြာရှည် သွေးဆုံးရှုံးမှုကြောင့် သင့်မှာ သွေးအားနည်းရောဂါရှိမရှိ သိရှိနိုင်ဖို့အတွက် complete blood count (CBC) လို့ခေါ်တဲ့ သွေးစစ်ဆေးမှုကို ပြုလုပ်ရမှာဖြစ်ပြီး သွေးရောဂါတွေ ဒါမှမဟုတ် သိုင်းရွိုက်ဂလင်း မူမမှန်တဲ့ ပြဿနာတွေ ရှိမရှိသိနိုင်စေဖို့အတွက် အခြားသော သွေးစစ်ဆေးမှုတွေကို ပြုလုပ်ရမှာပဲ ဖြစ်ပါတယ်။\nတကယ်လို့ ပုံမှန် အာထရာဆောင်းရိုက်ရုံနဲ့ လုံလောက်တဲ့ အချက်အလက်တွေ မရဖူးဆိုရင် သင့်ဆရာဝန်အနေနဲ့ အောက်ဖော်ပြပါ ပုံရိပ်ဖော်စစ်ဆေးမှုတွေကို ပြုလုပ်ခိုင်းဦးမှာပဲ ဖြစ်ပါတယ်။\nသံလိုက်ဓါတ်မှန် ။ ဒီစစ်ဆေးမှုဟာ အလုံးရဲ့ တည်နေရာနဲ့ အရွယ်အစား၊အမျိုးအစား စတာတွေကို ဖော်ပြပေးနိုင်တဲ့အပြင် ဘယ်လိုကုသမှုပုံစံကို ရွေးချယ်သင့်သလဲဆိုတာကို ဆုံးဖြတ်ရာမှာပါ ကူညီပေးနိုင်ပါလိမ့်မယ်။\nHysterosonography ။ ဒီစစ်ဆေးမှုမှာ သားအိမ်အတွင်းဖက်နေရာကို ပိုမိုကျယ်ပြန့်စေဖို့အတွက် ပိုးသတ်ပြီးသား အရည်တမျိုးကို အသုံးပြုပါတယ်။ ဒီလိုကျယ်ပြန့်စေခြင်းအားဖြင့် သားအိမ်အတွင်းမှာ ရှိတဲ့ အလုံးတွေကို အာထရာဆောင်းနဲ့ ပုံရိပ်ဖော်ရာမှာ ပိုပြီး လွယ်လွယ်ကူကူမြင်စေနိုင်မှာ ဖြစ်ပါတယ်။\nHysterosalpingography ။ ဒီစစ်ဆေးမှုမှာ ဆေးပညာသုံး ဆိုးဆေးတမျိုးကို အသုံးပြုတာကြောင့် သားအိမ်အတွင်းပိုင်းနဲ့ သားဥပြွန်တွေကို ဓါတ်မှန်ရိုက်တဲ့အခါ သားဥပြွန်ပွင့်နေခြင်းရှိမရှိကို သင့်ဆရာဝန် အနေနဲ့လွယ်ကူစွာ သိရှိစေနိုင်ပါတယ်။\nသားအိမ်တွင်းမှန်ပြောင်းကြည့်ခြင်း။ သားအိမ်နံရံတွေနဲ့ သားဥပြွန်တွေရဲ့ အပေါက်တွေကို သေချာစွာ ကြည့်ရှုစစ်ဆေးနိုင်ဖို့ ကူညီပေးပါတယ်။\nFibroids (သားအိမ်အလုံး) ကို ဘယ်လိုကုသပါသလဲ\nသားအိမ်အလုံးတွေကို ကုသပေးနိုင်တဲ့ တခုတည်းသော အကောင်းဆုံးနည်းဆိုတာ မရှိပါဘူး။ သင့်ရောဂါလက္ခဏာတွေ နဲ့ ကုသမှုနည်းလမ်းတွေ အကြောင်းကို သင့်ဆရာဝန်နဲ့ သေချာစွာ ဆွေးနွေးပါ။ အကယ်၍ အလုံးကသေးတယ် ဒါမှမဟုတ် သွေးဆုံးခါနီးပြီဆိုရင် သင့်အနေနဲ့ ဒီအတိုင်းပဲ သတိကြီးကြီးထားပြီး စောင့်ကြည့်သင့်ပါတယ်။ တကယ်လို့ သင့်မှာ အလုံးရှိနေပေမယ့် ရောဂါလက္ခဏာတွေ မရှိဖူးဆိုရင် ဘာကုသမှုမှ ခံယူစရာမလိုပါဘူး။ ဒါပေမယ့် သင့်အနေနဲ့ သတိကြီးကြီးထားပြီး စောင့်ကြည့်တဲ့အနေနဲ့ ဆရာဝန်မှန်မှန်ပြပြီး မိန်းမကိုယ်ကို စစ်ဆေးကြည့်သင့်ပါတယ်။ ဒါမှသာ သင့်သားအိမ်အလုံးရဲ့ ကြီးထွားမှုနဲ့ လက္ခဏာတွေကို သိရှိနိုင်စေမှာပဲ ဖြစ်ပါတယ်။ ဘယ်နှစ်လတခါ ပြန်လာပြဖို့လိုမလဲဆိုတာနဲ့ ပတ်သက်ပြီး သင့်ဆရာဝန်ကို သေချာစွာ မေးမြန်းပါ။\nတကယ်လို့ သင့်အနေနဲ့ ဓမ္မတာလာစဉ်ကိုက်ခဲတာမျိုး ဒါမှမဟုတ် သွေးအလွန်အကျွံဆင်းတာမျိုး ရှိမယ်ဆိုရင် ဒါဟာ သားအိမ်အလုံးက သွေးထွက်နေတာကြောင့် ဖြစ်နိုင်တယ်ဆိုပေမယ့် အခြားသော ဓမ္မတာနဲ့ဆိုင်တဲ့ ရောဂါတခုခုလည်း ဖြစ်နိုင်ပါသေးတယ်။ အောက်မှာ ဖော်ပြထားတဲ့ ဆေးတွေအနေနဲ့ သွေးအဆင်းများတာ၊သွေးအားနည်းတာ ဒါမှမဟုတ် နာကျင်တာတွေကို ကုသပေးနိုင်မှာ ဖြစ်ပေမယ့် အလုံးကိုတော့ ကျုံ့သွားသေးသွားစေမှာ မဟုတ်ပါဘူး။\nစတီးရွိုက်မဟုတ်သော အရောင်ကျဆေးတွေ ။ ဒီဆေးတွေဟာ ရာသီလာစဉ်နာကျင်တာနဲ့ သွေးအဆင်းများတာတွေကို ကုသပေးနိုင်ပါတယ်။ ဒါပေမယ့် အလုံးတခုတည်းကြောင့် ဖြစ်ပေါ်လာတဲ့ သွေးဆင်းတာမျိုး ဒါမှမဟုတ် နာကျင်တာမျိုးကိုတော့ သက်သာစေတယ်ဆိုတဲ့ သက်သေအချက်အလက်တွေ ရှိမနေပါဘူး။\nပဋိသန္ဓေတားဆေးတွေ(သောက်ဆေး၊ကပ်ခွာ၊ကွင်း စသည်) ။ သူတို့တွေဟာလည်း ကိုယ်ဝန်ရှိတာကို ကာကွယ်ပေးနိုင်တဲ့အပြင် ရာသီလာစဉ်နာကျင်တာနဲ့ သွေးအဆင်းများတာတွေကို သက်သာစေနိုင်ပါတယ်။\nသားအိမ်တွင်းထည့် ပဋိသန္ဓေတား ပစ္စည်း ။ ဒီပစ္စည်းဟာ progesterone ဟော်မုန်းပမာဏအနည်းငယ်ကို သားအိမ်ထဲ ရောက်ရှိစေတဲ့အတွက် သွေးအဆင်းများတာကို သက်သာစေနိုင်ပါတယ်။\nသုံးလခံ ပဋိသန္ဓေတား ထိုးဆေး ။ သွေးအဆင်းများတာကို သက်သာစေနိုင်တဲ့အပြင် ကိုယ်ဝန်မရှိအောင်လည်း တားဆီးပေးပါတယ်။ progestin ဟာ သားအိမ်အလုံးကို သေးသွားစေနိုင်တယ်လို့ပြောတဲ့ လေ့လာချက်တွေရှိသလို ပိုကြီးလာစေနိုင်တယ်လို့ ပြောတဲ့ လေ့လာချက်တွေလည်း ရှိတဲ့အတွက် ဒါဟာ ဒွိဟပွားစရာ ကိစ္စပဲ ဖြစ်ပါတယ်။ တယောက်ချင်းစီပေါ်မူတည်ပြီး ကွဲပြားပုံရပါတယ်။\nသံဓါတ်အားဆေး။ ဆေးဆိုင်တွေမှာ အလွယ်တကူ ဝယ်ယူရရှိနိုင်တဲ့ ဒီသံဓါတ်အားဆေးတွေဟာ သွေးဆုံးရှုံးမှုကြောင့် ဖြစ်ပေါ်လာရတဲ့ သွေးအားနည်းရောဂါကို ကုသပေးနိုင်ပါတယ်။\nကာကွယ်နည်း မရှိသေးပါဘူး။ ဒါပေမယ့် သုတေသန ပြုချက်တခုအရတော့ ကိုယ်လက်လေ့ကျင့်ခန်းများများလုပ်တဲ့ အမျိုးသမီးတွေမှာ သားအိမ်အလုံးဖြစ်နိုင်ခြေနည်းတယ်လို့ ဆိုပါတယ်။\nUterine Fibroids Health Center. http://www.webmd.com/women/uterine-fibroids/.\nAccessed September4th , 2016.\nUterine fibroids. http://www.mayoclinic.org/diseases-conditions/uterine-\nfibroids/home/ovc-20212509. Accessed September4th , 2016.\nFibroids. http://www.healthline.com/health/uterine-fibroids#Overview1. Accessed


ခွင့်လွှတ်ခြင်းရဲ့ သန္တိသုခ ပီတိရပုံ | Myanmar My Always\n← ရဟန်းဝတ်ရင် ရဟန်းပီစေချင်\n“ဒေါ်အောင်ဆန်းစုကြည်ကိုယ်တိုင် ဒီမိုကရေစီကျင့်ထုံးကို လိုက်နာပြပါ” →\n“There is no fire like lust. There is no evil like hate. There is no pain like disharmony. There is no joy like NIRVANA.” (The Buddha, the Dhammapada, 15, 202).\nဒီနေ့မနက် နန်းနဲ့ကဗျာချစ်သူတွေအတွက် ခွင့်လွှတ်ခြင်းနဲ့ပတ်သက်တဲ့ မြန်မာကဗျာတစ်ပုဒ်နဲ့ အင်္ဂလိပ် အဆိုတစ်ခုကို လက်ဆောင်ပါးချင်ပါတယ်။ ခွင့်မလွှတ်နိုင်ရင် အဓိကဆင်းရဲရတာ ခံစားရတာက ကိုယ်ပဲဖြစ်တယ်ဆိုတာ သတိမမူမိသူကများပါတယ်။ သတိလေး ရှိစေချင်လို့ပါ၊ ဗုဒ္ဓဝါဒီ ပိုပြီးပီသစေချင်လို့ပါ။ ကဲ မြည်းစမ်းကြည့်ပါခင်ဗျား၊\nလောဘအဆိပ်၊ ကိုယ် နှုတ် စိတ်ဖြင့်\nဒေါသအဆိပ်၊ ကိုယ် နှုတ် စိတ်ဖြင့်\nမောဟအဆိပ်၊ ကိုယ် နှုတ်စိတ်ဖြင့်\nကြည့်လေ၊ နောက်ဆုံးအပိုဒ်မှာ “ကျွန်ုပ်ခွင့်လွှတ်မှ” ဘဝအေးချမ်းပြီး ကောင်းစွာအိပ်စက်နိုင်မယ်တဲ့။ ဒါ မေတ္တာရဲ့အကျိုး ခွင့်လွှတ်ခြင်းရဲ့ အကျိုးပါပဲ။ ရှင်တော်ဗုဒ္ဓကတော့ သူ့နောက်လိုက်သံဃာတွေကို မုန်းသူ မချစ်မနှစ်သက်တဲ့သူ သူခိုးထားပြတွေက နှစ်ဖက်လွှနဲ့ ခြေလက်တွေကို အပိုင်းပိုင်းလှီးနေခိုက်မှာတောင် စိတ်မကွက်ရဘူး၊ စိတ်ကွက်တဲ့သူ ငါ့နောက်လိုက်မဟုတ်ဘူးလို့ နှစ်ဖက်လွှသုတ်မှာ ဟောထားခဲ့တယ်ဗျာ။\nဟော၊ ကျနော် လွန်ခဲ့တဲ့ ၆ နှစ်နီးပါးက စာအုပ်အဟောင်းဆိုင်တစ်ဆိုင်က Why Forgive? ဘာကြောင့် ခွင့်လွှတ်ရမှာလဲ ဆိုတဲ့စာအုပ်ကလေးကို ဝယ်ခဲ့တယ်ဗျ၊ အဲဒီစာအုပ်ကို အဆိုလေးတစ်ခုနဲ့စပြီးဖွင့်ထားပါတယ်။ အဲဒါလေးကတော့၊\n“This isahard law . . . . .\n“ဟောဒါက ခိုင်ခန့်ကျစ်မာတဲ့ သဘာဝနိယမဖြစ်တယ်၊\nကျွန်ုပ်တို့က ခွှင့်မလွှတ်သေးသမျှ ဘယ်တော့မှ ဒဏ်ရာမကျက်ဘူး။”\nကျနော်ဝယ်ခဲ့တဲ့ အဲဒီစာအုပ်ကလေးထဲမှာတော့ အဖွဲ့လေးတစ်ဖွဲ့ဟာ တရားခံနဲ့ တရားလိုတွေကြားမှာ ပုဂ္ဂိုလ်ရေးအာဃာတမထားပဲ ခွင့်လွှတ်ကျေအေးဖို့ လွန်းထိုး စကားပြောကြပါတယ်။ ဒီနေရာမှာ တရားဥပဒေအရ အပြစ်ပေးတာကို ခွင့်လွှတ်ဖို့ ပြောတာမဟုတ်ပါဘူး။ တရားဥပဒေကိစ္စကို သူတို့ မစွက်ဖက်ပါဘူး။ တချို့ဆိုရင် ကြိုးပေးခံရဆဲဆဲလဲပါတယ်၊ လျှပ်စစ်ကုလားထိုင်ပေါ်တက်ရမဲ့သူလဲ ပါပါတယ်။ အဲဒီလိုလူတွေကလဲပဲ သူတို့ကျူးလွန်ခဲ့တာ မှားပါတယ်၊ ခွင့်လွှတ်ပါလို့တောင်းပန်အောင်၊ ခံရတဲ့မိသားစုဖက်ကလဲ ခွင့်လွှတ်ပါတယ်လို့ပြောနိုင်အောင် ခရစ်တော်ရဲ့သင်ကြားချက်အတိုင်း ချဉ်းကပ်စည်းရုံးတာပါ။ တချို့ခံရတဲ့မိသားစုဆိုရင် သေဒဏ်မစီရင် ထောင်ဝင်စာတွေ့ပြီး ဘဝကူးကောင်းအောင် ကူညီကြပါတယ်။\nကျနော်တို့က ကမ္ဘာမှာ အမြင့်မြတ်ဆုံးလို့ ကိုယ့်ဖာသာယုံကြည်ကိုးကွယ်ကြတဲ့ ဗုဒ္ဓဘာသာဝင်တွေ မဟုတ်ပါလား။ ဒါဆိုရင် ဗုဒ္ဓစကားကို နားထောင်ပြီး အကျိတ်အခဲထားခဲ့သူတွေ၊ ကိုယ့်ကိုယ် ထိခိုက်စေခဲ့တဲ့သူတွေကို ကိုယ်ကစပြီး ခွင့်လွှတ်သင့်တယ်မဟုတ်ပါလား။ ခွင့်လွှတ်ခြင်းအားဖြင့် အကောင်းဆုံးခံစားရတာ ပီတိသုခနဲ့နေရတာဟာ ကျနော်တို့ကိုယ်တိုင်ပဲဖြစ်ပါတယ်။ တဖက်သားလဲ တူညီတဲ့ခံစားမှု တုန့်ပြန်မှုတွေနဲ့ အားလုံး စိတ်ချမ်းသာကြရတဲ့ ပျော်ရွှင်စရာ နေပျော်တဲ့လောကကို အတူဖန်တီးနိုင်ကြမှာဖြစ်ပါတယ်။\nအသေအချာစဉ်းစားလေ သွေးထွက်အောင်မှန်လေပဲ မဟုတ်ပါလား။\nနန်းနဲ့ ကဗျာချစ်သူအားလုံး ခွင့်လွှတ်နိုင်ကြပါစေ၊ ကျန်းမာရွှင်လန်းကြပါစေ၊


1. ကောင်းကင်သစ်နှင့် မြေကြီးသစ်ကိုလည်း ငါမြင်၏။ အဘယ်သို့နည်းဟူမူကား၊ ရှေးကောင်းကင်နှင့် ရှေးမြေကြီးသည် ရွှေသွားကြပြီ။ ထိုအခါမှစ၍ သမုဒ္ဒရာ မရှိ။\n2. သန့်ရှင်းသောမြို့တည်းဟူသော ယေရုရှလင်မြို့ သစ်သည် မိမိခင်ပွန်းဘို့ တန်ဆာဆင်သော မင်္ဂလာ ဆောင်သတို့သမီးကဲ့သို့ ပြင်ဆင်လျက်၊ ဘုရားသခင် အထံတော်၊ ကောင်းကင်ဘုံမှ ဆင်းသက်သည်ကို ငါမြင်၏။\n3. ကောင်းကင်မှကြီးသော အသံကား၊ ဘုရား သခင်၏ တဲကော်သည် လူတို့တွင်ရှိ၏။ လူတို့နှင့်အတူ ကျိန်းဝပ်တော်မူမည်။ သူတို့သည် ကိုယ်တော်၏လူ ဖြစ်ကြလိမ့်မည်။ ဘုရားသခင်သည် ကိုယ်တော်တိုင် သူတို့နှင့်အတူရှိနေ၍ သူတို့၏ ဘုရားသခင် ဖြစ်တော်မူ မည်။\n4. ဘုရားသခင်သည် သူတို့၏ မျက်စိ၌ မျက်ရည် ရှိသမျှတို့ကို သုတ်တော်မူမည်။ နောက်တဖန် သေဘေး မရှိရ။ စိက်မသာ ညည်းတွားခြင်း၊ အော်ဟစ်ခြင်း၊ ပင်ပန်းခြင်းလည်း မရှိရ။ အကြောင်းမူကား၊ ရှေးဖြစ် ဘူးသောအရာတို့သည် ရွေသွားကြပြီ။\n5. ပလ္လင်တော်ပေါ်မှာ ထိုင်တော်မူသောသူက လည်း၊ ငါသည် ခပ်သိမ်းသော အရာတို့ကို အသစ် ဖန်ဆင်းသည်ဟု မိန့်တော်မူ၏။ တဖန် တုံ၊ ရေးထား လော့။ ဤစကားသည် သစ္စာစကား၊ ဟုတ်မှန်သော စကားဖြစ်၏ ဟူ၍၎င်း၊\n6. အမှုပြီးပြီ။ ငါသည် အာလပဖြစ်၏။ ဩမေဃ လည်း ဖြစ်၏။ အစနှင့်အဆုံးလည်းဖြစ်၏။ ရေငတ်သော သူအား အသက်စမ်းရေကို အဘိုးမယူဘဲ ငါပေးမည်။\n7. အောင်မြင်သောသူသည် ဤအရာတို့ကို အမွေ ခံရလိမ့်မည်။ ငါသည် သူ၏ ဘုရားသခင်ဖြစ်မည်။ သူသည်လည်း ငါ၏သား ဖြစ်လိမ့်မည်။\n8. ကြောက်တတ်သောသူ၊ မယုံကြည်သောသူ၊ စက်ဆုပ်ရွံ့ရှာ ဘွယ်သောသူ၊ လူအသက်ကို သတ်သော သူ၊ မတရားသော မေထုန်၌ မှီဝဲသောသူ၊ ပြုစားတတ် သောသူ၊ ရုပ်တုကို ကိုးကွယ်သောသူ၊ သစ္စာပျက်သောသူ အပေါင်းတို့မူကား၊ ဒုတိယသေခြင်းတည်းဟူသော ကန့် နှင့်လောင်သော မီးအိုင်ထဲ၌ မိမိတို့အဘို့ကို ရကြလိမ့်မည် ဟူ၍၎င်း ငါ့အား မိန့်တော်မူ၏။\n9. နောက်ဆုံးသော ဘေးဒဏ်ခုနစ်ပါးနှင့် ပြည့် သော ဖလားခုနစ်လုံးကို ဆောင်သော ကောင်းကင်တမန် ခုနစ်ပါးတွင် တပါးသည် လာပြီးလျှင် ငါ့ကိုနှုတ်ဆက်၍၊ လာခဲ့ပါ။ သိုးသငယ်၏ ခင်ပွန်းတည်း ဟူသော မင်္ဂလာ ဆောင်သတို့သမီးကို ငါပြမည်ဟု ပြောဆိုလျက် ၊\n10. ကြီးမြင့်သော တောင်သို့ ဝိညာဉ်တော်အားဖြင့် ငါ့ကို ဆောင်သွား၍ သန့်ရှင်းသော ယေရုရှလင်မြို့သည် ဘုရားသခင်၏ ဘုန်းတော်နှင့် ပြည့်စုံလျက်၊ ဘုရားသခင့် အထံတော်၊ ကောင်းကင်ဘုံမှ ဆင်းသက်သည်ကို ငါ့အား ပြလေ၏။\n11. ထိုမြို့၏ အရောင်အဝါသည်၊ ကျောက်သလင်း နဂါးသွဲ့ကဲ့သို့၊ အမြတ်ဆုံးသော ကျောက်မျက်မွန်နှင့် တူ၏။\n12. ကြီးမြင့်သော မြို့ရိုးလည်းရှိ၏။\n13. အရှေ့ဘက်၌ တံခါးသုံးပေါက်၊ မြောက်ဘက်၌ သုံးပေါက်၊ တောင်ဘက်၌သုံးပေါက်၊ အနောက်ဘက်၌ သုံးပေါက်၊ တံခါးတဆယ်နှစ်ပေါက်ရှိ၏။ ထိုတံခါး တဆယ်နှစ်ပေါက်၌ ကောင်းကင်တမန် တဆယ်နှစ်ပါး ရှိ၏။ ဣသရေလအမျိုး တဆယ်နှစ်မျိုး၏ နာမတို့သည် ထိုတံခါးပေါ်၌ ရေးထားလျက်ရှိ၏။\n14. မြို့ရိုးအမြစ်သည် တဆယ်နှစ်ပါး၏ နာမတို့ သည် မြို့ရိုးအမြစ်ပေါ်၌ ရေးထားလျက်ရှိကြ၏။\n15. ငါနှင့်စကားပြောသောသူသည်၊ မြို့ကို၎င်း၊ တံခါးတို့ကို၎င်း၊ မြို့ရိုးကို၎င်း တိုင်းခြင်းငှါ၊ တိုင်းစရာ ရွှေကျူလုံးပါ၏။\n16. မြို့သည် စတုရန်းလေးထောင့်ဖြစ်၏။ ထိုသူ သည် ကျူလုံးနှင့် မြို့ကိုတိုင်း၍ မြို့၏ အနံ၊ အလျား၊ အမြင့်၊ ယူဇနာတရာနှစ်ဆယ်စီရှိ၏။\n17. မြို့ရိုးဒုကို တိုင်း၍၊ လူအတောင်ကဲ့သို့သော ကောင်းကင်တမန် အတောင်အားဖြင့်၊ တရာလေးဆယ် လေးတောင်ရှိ၏။\n18. မြို့ရိုးကိုယ်သည် နဂါးသွဲ့ကျောက်ဖြစ်၏။ မြို့သည်လည်း ကြည်လင်သောဖန်နှင့် တူသော ရွှေစင် ဖြစ်၏။\n19. မြို့ရိုးအမြစ်တို့သည် ကျောက်မြတ်အမျိုးမျိုးနှင့် ပြည့်စုံကြ၏။ ပဋ္ဌမအမြစ်ကားနဂါးသွဲ့ဖြစ်၏။ ဒုတိယ အမြစ်ကား နီလာ၊ တတိယအမြစ်ကား မဟူရာ၊ စတုတ္ထ အမြစ်ကား မြ၊\n20. ပဉ္စမအမြစ်ကား ကြောင်၊ ဆဋ္ဌမအမြစ် ကား ကျောက်နီ၊ သတ္တမအမြစ်ကား ခရုသုလိတ်၊ အဋ္ဌမ အမြစ်ကား မျက်ရွဲ၊ နဝမအမြစ်ကား ဥဿဖရား၊ ဒသမ အမြစ်ကား ခရုသုပြတ်၊ ဧကဒသမ အမြစ်ကား ဝှါကိနု၊ ဒွါဒသမအမြစ်ကား ဂေါ်မုတ်ဖြစ်သတည်း။\n21. တံခါးရွက် တဆယ်နှစ်ရွက်အသီးအသီးတို့သည် ပုလဲတပြားစီဖြင့်ပြီး၍ ပုလဲတဆယ်နှစ်ပြားဖြစ်ကြ၏။ မြို့လမ်းမသည် ကြည်လင်သော ဖန်ကဲ့သို့သော ရွှေစင် ဖြစ်၏။\n22. မြို့ထဲ၌ ဗိမာန်တော်ကိုငါမမြင်၊ အကြောင်းမူ ကား၊ အနန္တတန်ခိုးနှင့် ပြည့်စုံတော်မူသော ထာဝရအရှင် ဘုရားသခင်နှင့် သိုးသငယ်သည် ထိုမြို့၏ ဗိမာန်ဖြစ် တော်မူ၏။\n23. ထိုမြို့သည် နေ၏အရောင်၊ လ၏ အရောင်ကို အလိုမရှိ။ အကြောင်းမူကား၊ ဘုရားသခင်၏ ဘုန်းတော် သည် ထိုမြို့ကို လင်းစေ၏။ သိုးသငယ်သည်လည်း ထိုမြို့၏ ဆီမီးဖြစ်၏။\n24. လူအမျိုးမျိုးတို့သည် ထိုမြို့၏ အလင်းကို အမှီပြု ၍ သွားလာကြလိမ့်မည်။ လောကီရှင်ဘုရင်တို့သည်လည်း မိမိတို့ဘုန်းအသရေကို ထိုမြို့ထဲသို့ ဆောင်ခဲ့ကြလိမ့်မည်။\n25. မြို့တံခါးတို့ကို နေ့အချိန်၌ အလျှင်းမပိတ်တတ်။ ညဉ့်မူကား မရှိ။\n26. လူအမျိုးမျိုးတို့သည် မိမိတို့ ဘုန်းအသရေကို ထိုမြို့ထဲသို့ ဆောင်ခဲ့ကြလိမ့်မည်။\n27. ညစ်ညူးသောအရာ၊ စက်ဆုပ်ဘွယ်သောအရာ၊ သစ္စာပျက်သောအရာ တစုံတခုမျှမဝင်ရဘဲ၊ သိုးသငယ်၏ အသက်စာစောင်၌ စာရင်းဝင်သော သူတို့သာလျှင် ဝင်ရ၏။


News Archives — Page3of 23 — Anycall Mobile\nSamsung အနေနဲ့ လာမယ့် ဇန်န‌ဝါရီလလယ်လောက်မှာ Galaxy S20 Series ရဲ့ Successor ဖြစ်လာမယ့် Galaxy S21 Series ကိုမိတ်ဆက်လာဖို့ရှိနေပါတယ်။ ဒီ S21 Series ထဲမှာဆိုရင် Galaxy S21,…\nGalaxy Z flip ပုံစံံဖုန်းမျိုးကိုမူပိုင်ခွင့်တင်လိုက်တဲ့ OPPO\nအခုလက်ရှိဈေးကွက်ထဲမှာ အရင်တုန်းက Keypad တွေလို အပေါ်အောက်ခေါက်လို့ရတဲ့ ဖုန်းမျိုးတွေဟာ Samsung ရဲ့ Galaxy Z Flip နဲ့ Motorola ရဲ့Razr မှာပဲတွေ့ရဦးမှာပါ။ အခုမှာတော့ OPPO ကနေ Z Flip…\nReno5 Pro+ မှာ ဘယ်လို အလန်းစား Camera မျိုးကိုတွေ့လာရမလဲ??\nဒီဇင်ဘာလအတွင်းမှာ OPPO အနေနဲ့Reno5Series အသစ်ကိုမိတ်ဆက်လာဖို့စီစဉ်နေပြီပဲဖြစ်ပါတယ်။ ထုံးစံအတိုင်းဖုန်းတွေထွက်လာဖို့အချိန်နီးကပ်လာတာနဲ့အမျှ OPPO Reno5 Series နဲ့ပတ်သတ်ပြီး Specs တွေကလည်း တစ်စနှင့်တစ်စထွက်လာနေပါတယ်။ လွန်းခဲ့တဲ့ရက်တွေတုန်းကတော ဖုန်းတွေရဲ့ Design ပုံတွေထွက်ပေါ်လို့လာခဲ့ပါတယ်။ အခုမှာတော့ ဒီ…\nXiaomi Mi 11 ၊ Mi 11 Pro တို့ရဲ့ Specs တွေနဲ့ ပုံတွေထွက်ပေါ်လာ…\nXiaomi အနေနဲ့ လာမယ့် ၂၀၂၁ ၊ ဇန်နဝါရီလလောက်မှာ Mi 10 Series ရဲ့ Successor ဖြစ်လာမယ့် Mi 11 Series ကိုမိတ်ဆက်လာဖို့ရှိနေပါတယ်။ ဒီ Mi 11 Series…\nSnapdragon 888 Chipset အသစ်ကိုမိတ်ဆက်လိုက်ပြီဖြစ်တဲ့ Qualcomm\nQualcomm အနေနဲ့ လက်ရှိအချိန်မှာ Qualcomm Tech Summit 2020 ကို Dec.1 – Dec.2 နှစ်ရက်ဆက်တိုက်ကျင်းပလျှက်ရှိနေပြီး မနေ့ကပဲ သူတို့ရဲ့ Flagship Chipset ဖြစ်တဲ့ Snapdragon 888 Mobile Platform…\nReno5Series ရဲ့ Design နဲ့ Specs တွေထွက်ပေါ်လာ..\nOPPO အနေနဲ့ လာမယ့် ဒီဇင်ဘာလအတွင်းမှာ သူတို့ရဲ့ Reno5Series အသစ်ကိုမိတ်ဆက်လာဖို့ရှိနေပါတယ်။ ထုံးစံအတိုင်းဖုန်းတွေမထွက်လာခင်မှာပဲ OPPO Reno5 Series နဲ့ပတ်သတ်ပြီး Specs တွေထွက်လာခဲ့ပါတယ်။ အခုမှာတော့ ဖုန်းရဲ့ Design ပုံတွေထွက်ပေါ်လို့လာခဲ့ပါပြီ။ဒီပုံတွေကိုတော့…\n၂၀၂၁ ၊ ဇန်နဝါရီမှာထွက်လာမယ့် Mi 11 Series\nXiaomi အနေနဲ့ ဒီနှစ်ဖေဖော်ဝါရီလအတွင်းမှာ သူတို့ရဲ့ Flagship ဖုန်းတွေဖြစ်တဲ့ Xiaomi Mi 10 နဲ့ Mi 10 Pro တို့ကိုမိတ်ဆက်ခဲ့ပါတယ်။ အခုမှာတော့ ဒီဖုန်းတွေထွက်ထားတာတစ်နှစ်ပြည့်ခါနီးပြီးမို့လို့ Mi 10 ၊ Mi…\nမကြာသေးခင်က Xiaomi အနေနဲ့ Redmi Note95G Series အသစ်ကိုထုတ်လာတော့မယ့်အကြောင်း ကောလဟလတွေ ၊ သတင်းတွေအစုံထွက်ခဲ့ပါတယ်။ အခုမှာတော့ Xiaomi ကနေ Redmii Note9series အသစ်…\nလွန်ခဲ့တဲ့အောက်တိုဘာလလောက်တုန်းက OnePlusအနေနဲ့ သူတို့ရဲ့ Flagship ဖုန်းလို့ပြောလို့ရတဲ့ OnePlus 8T ကိုမိတ်ဆက်ခဲ့ပါတယ်။ ဒီ OnePlus 8T ဟာ Flagship ဖုန်းတစ်လုံးဖြစ်တာနဲ့အညီ High-Quality Features တွေနဲ့ထွက်ခဲ့ပါတယ်။ အခုမှာတော့ OnePlus ရဲ့…\nခုချိန်မှာ လူတိုင်းက ကိုယ့်ဖုန်းလေး Android 11 ရလာမှာလား? ဆိုပြီး သိချင်နေကြပါတယ်။ ဒီနေ့မှာတော့ ကျွန်တော်တို့ ခြေရာခံမိသလောက် Android 11 ရလာနိုင်တဲ့ Xiaomi Device တွေကို ပြောပြပေးသွားမှာပဲ ဖြစ်ပါတယ်။ Android…\nမကြာသေးခင်က OPPO အနေနဲ့ လာမယ့် ဒီဇင်ဘာလအတွင်းမှာ သူတို့ရဲ့ Reno5Series အသစ်ထွက်ရှိလာတော့မယ်လို့ သတင်းတွေထွက်ခဲ့ပါတယ်။ အခုမှာတော့ နာမည်ကြီး Leaker တစ်ဦးဖြစ်တဲ့ Digita Chat Station က OPPO…\nOppo အနေနဲ့ မနေ့ကတုန်းက “Inno Day” ဆိုတဲ့ Event တစ်ခုကိုကျင်းပခဲ့ပါတယ်။ ဒီပွဲမှာဆိုရင် Inno Day ဆိုတဲ့နာမည်အတိုင်း ဆန်းသစ်လှတဲ့ Products အသစ်တွေကို OPPO ဘက်ကနေချပြခဲ့ပါတယ်။ ဒီ Products တွေမှာလူတိုင်းစိတ်ဝင်စားနေကြတဲ့…\nRedmi Note95G Series ကို နိုဝင်ဘာ ၂၄ ရက်နေ့မှာတွေ့လာရတော့မယ်\nမကြာသေးခင်က Xiaomi အနေနဲ့ Redmi Note95G Series အသစ်ကိုထုတ်လာတော့မယ့်အကြောင်းLeak သတင်းတွေထွက်ခဲ့ပါတယ်။ အခုမှာတော့ ဒီ Redmi Note95G Series ထွက်လာမယ့် ရက်အတိအကျထွက်ပေါ်လာခဲ့ပါပြီ။ ဒီသတင်းကိုတော့…\n120 Hz Refresh Rate ထောက်ပံ့ပေးထားတဲ့ QHD+ Resolution Display ပါဝင်လာမယ့် Mi 11 Pro\nမကြာခင်မှာ Qualcomm ရဲ့ Snapdragon 875 Chipset ထွက်လာတော့မှာမို့လို့ စမတ်ဖုန်းထုတ်လုပ်တဲ့ ကုမ္ပဏီတော်တော်များများဟာ ကမ္ဘာပထမဆုံး Snapdragon 875 Chipset ဆိုတဲ့ ဂုဏ်ပုဒ်ကိုရဖို့ ကြိုးစားနေပြီပဲဖြစ်ပါတယ်။ အရင်လလောက်တော့တုန်းကတော့ Samsung Galaxy S21…


Posted by မြတ်ပုလဲဖြူ at Monday, August 05, 20130comments\nကျန်းမာဖွံ့ဖြိုးစိတ်ပျော်ရွှင်ဖို့ CEO ကော်ဖီသောက်ကြစို့\nသကြားမပါ3in 1 နဲ့ သကြားပါ4in 1 နှစ်မျိုးရှိပါတယ်...ကော်ဖီတစ်ဗူးကို အထုပ် ၂၀ ပါပါတယ်..\nဈေးနှုန်းကတော့ Double Crane Member ဈေး ၁၄၀၀၀ ကျပ် နှင့် လက်လီအရောင်းဈေး ၁၆၄၀၀ ကျပ် ဖြစ်ပါတယ်....\nPosted by မြတ်ပုလဲဖြူ at Thursday, March 07, 20132comments\nLabels: Double Crane, Health Email This BlogThis! Share to Twitter Share to Facebook\nLearning English : Job Offer\nSeries 1 Episode2- Job offer ( < အသံဖိုင်နားထောင်ရန် ဝဲဖက်မှ link ကိုနှိပ်ပါ)\nအရမ်းအလုပ်များနေတယ် သူငယ်ချင်းရယ်။ Venture Capital။ အဲ့ဒါက အခုအရမ်းစိတ်လှုပ်ရှားဖို့ကောင်းနေတယ်။ တရုတ်နိုင်ငံမှာ အခွင့်အရေးတွေ အကုန်ပွင့်နေပြီ။ ပြီးတော့ ငါကလည်း ဒီမှာ ရနိုင်သမျှ အကုန်လုပ်ဖို့ပဲ။ မင်းလည်း အလုပ်ပြောင်းဖို့စဉ်းစားသင်ပြီ Harry။ လှုပ်ရှားမှုလေးနည်းနည်းတော့ လုပ်သင်ပြီ။\nဒီမှာလည်း ကွန်ပြူတာ ကျွမ်းကျင်သူတွေအများကြီးရှိနေတာပဲ။ မင်းတစ်ခုခုကို အထူးပြုဖို့လိုတယ်။\nဟုတ်တယ်... ငါအတည်ပြောနေတာ။ နားထောင်။ ငါမနက်ဖြန် လူ့စွမ်းအား အရင်းအမြစ်က လူတွေနဲ့ စကားနည်းနည်း ပြောမယ်။ အခုအချိန်မှာ IT အဖွဲ့မှာ လစ်လပ်တဲ့နေရာတွေ ရှိနေတာ ငါသိတယ်။ မင်း လွယ်လွယ်နဲ့ရနိုင်မှာပါ။ အခုတော့ သွားလိုက်ဦးမယ်။ မကြာခင်ပြန်တွေ့ကြတာပေါ့။\nပြောနေရင်းနဲ့မှ။ နင်ဘာလာလုပ်တာလဲ? ဆိုင်မှာရှိနေသင့်တာ မဟုတ်ဘူးလား?\nအကုန်လက်မှုပစ္စည်းတွေပဲလေ။ ဒါပေမယ့် ငါပြောခဲ့သလိုပဲ။ ငါ့ဘ၀တစ်လျှောက်လုံးကို ဖိနပ်ဆိုင်လုပ်ရင်းနဲ့ပဲ မကုန်ဆုံးချင်ဘူး။\nအင်း၊ ဟုတ်တယ်... ငါသိတဲ့ တစ်ယောက်ယောက်ကိုပဲလုပ်စေချင်တာ... ငါယုံကြည်နိုင်မယ့်သူပေါ့...\nဟင့်အင်း... တွေ့ရတာ ၀မ်းသာပါတယ်။\nအင်း၊ ဟုတ်တော့ဟုတ်ပါတယ်။ ဒါပေမယ့် အတိအကျကြီးမဟုတ်ဘူး... ငါတို့က စားသောက်ဆိုင်တော်တော်များများကို အစားအသောက်တွေ ထောက်ပံ့ပေးတယ်လေ။ ဒါပေမယ့် ပြောပြမယ်... အခုအချိန်မှာတော့ အိမ်မက်ဆိုးကြီးပါပဲ။\nအင်း၊ အခုတစ်လော အလုပ်တွေအရမ်းများတယ်... မလိုက်နိုင်တော့ဘူး။ အဲ့ဒါ ငါ့အဖေလုပ်ငန်းလေ၊ ဒါပေမယ့် သူက အခုအသက်ရလာပြီလေ။ ငါ့ဦးလေးလည်း ငါတို့နဲ့တူတူအလုပ်လုပ်တယ်။ ဒါပေမယ့် သူက စိတ်မ၀င်စားဘူး။ အဲ့တော့ ငါ့အပေါ်အကုန် ကျလာတာပဲ။ ဘာတွေ ၀င်လာပြီး ဘာတွေထွက်သွားတယ်ဆိုတာ မမှတ်နိုင်တော့ဘူး။\nကြားရတာတော့ ခင်ဗျားမှာ ကုန်ပစ္စည်း ခန့်ခွဲမှု စနစ်ကောင်းကောင်းလိုနေသလိုပဲ။\nဟုတ်တယ်။ အဲ့ဒါ ငါတွေးနေတဲ့အတိုင်းအတိအကျပဲ - ခင်ဗျားဘယ်လိုလုပ်သိသွားလဲ?\nအဲ့ဒါက ကျွန်တော့အလုပ်လေ။ ကျွန်တော်က ကွန်ပြူတာ အခြေပြု ကုန်ပစ္စည်း ခန့်ခွဲမှု စနစ်တွေ တည်ဆောက်တယ်။ IT စီးပွားရေးနဲ့ ပတ်သက်တာ အကုန်လုံးပေါ့။\nအားပါး! အရမ်းကောင်းတာပဲ။ နားထောင်... အခုအတည်ပြောနေတာနော်... အလုပ်ကိစ္စကို စိတ်ဝင်စားလား?\nအင်း...အဲ...ဟုတ်ကဲ!... ခုနောက်ဆုံး ငါးမိနစ်မှာ အလုပ်ကမ်းလှမ်းတာ ၃ ခုရှိပြီ! ငါဘာလုပ်သင့်လဲ?\nPosted by မြတ်ပုလဲဖြူ at Tuesday, December 11, 20120comments\nLabels: Learning English Email This BlogThis! Share to Twitter Share to Facebook\nအင်္ဂလိပ်စာကိုအတိုင်းအတာတစ်ရပ်အထိ ကျိုးစားလေ့လာထားပေမယ့် ဟောလိဝုဒ်ရုပ်ရှင်ကားတွေ ကြည့်တဲ့အခါမှာပဲဖြစ်ဖြစ်၊ အပြင်မှာ အမေရိကန်လူမျိုး၊ အင်္ဂလိပ်လူမျိုးတို့နဲ့ ကြုံကြိုက်လို့ စကားစမည်ပြောတဲ့အခါမှာဖြစ်ဖြစ် ဟောဒီလိုမျိုး "'Don't'cha wanna get somthin' tweet?" လို့အပြောခံရတဲ့အခါသူဘာပြောလိုက်မှန်းကိုမသိတာမျိုးကြုံရတတ်ပါတယ်။ နားမလည်တာက သူတို့ပြောတဲ့စကားဟာ ၀ါကျတည်ဆောက်ပုံ၊ ဝေါဟာရခက်ခက်ခဲခဲတွေ၊ အီဒီယံ စတာတွေသုံးပြီးပြောလို့မဟုတ်ဘဲနဲ့ ကျွန်တော်တို့သိထားတဲ့ ရိုးရိုးရှင်းရှင်းစာကြောင်းလေးတွေ ကိုတောင် နားမလည်တာမျိုးဟာဘာကြောင့်ပါလဲ။ ဗီဒီယိုဆိုရင်တော့ အကြိမ်ကြိမ်ရစ်ပြီးမရ ရအောင်ပြန်နားထောင်လို့ရပေမယ့် လက်တွေ့ မျက်နှာခြင်းဆိုင်ပြောတဲ့အခါဆိုရင်တော့ ဆက်သွယ်မှုပြဿနာဖြစ်လာပါတယ်။ ဒါတောင်မှ အာဖရိကန်- အမေရိကန် တွေပြောတဲ့စကားကို ကျွန်တော် အခုထက်ထိနားလည်ဖို့တော်တော်ခက်နေပါသေးတယ်။\n* ဥပမာအားဖြင့် သြစတြေးလျတွေပြောတဲ့အင်္ဂလိပ်စကားသံဟာဝဲလွန်းတဲ့အတွက် သူတို့ native speakers အချင်းချင်းတောင် နားလည်ရခက်ပါတယ်တဲ့။ အထူးသဖြင့် vowel sounds တွေမှာ တမူထူးခြားနေတတ်ပါတယ်။ ထင်ရှားတဲ့ဥပမာကတော့(အနီးစပ်ဆုံးအသံဖလှယ်ရင်) ‘AY’ “အေး” ဆိုတဲ့အသံကို ‘IE’ “အိုင်း” လို့ထွက်လေ့ရှိတဲ့အခါ Monday ကို mon-die လို့ကျွန်တော်တို့ကြားရလိမ့်မယ်။ “Monday isagood day” ဆိုတဲ့စာကြောင်းကိုသူတို့ပြောတဲ့အခါ “Mon-die isagood-die” လို့ပြုံးချင်စဖွယ်ကြားနိုင်ပါလိမ့်မယ်။ နောက်တစ်ခုက tt နှစ်လုံးထပ်ပြီးပြောတဲ့အခါ အင်္ဂလိပ်၊ အမေရိကန်တွေနဲ့ပြောတာမတူဘဲ D သံထွက်ပြောတတ်ပြန်ပါတယ်။ ဒါကြောင့် butter က budder, latter က ladder လိုအသံမျိုးကြားရပါလိမ့်မယ်။ တခါတရံ liddle သူတို့ပြောသံကြားရင် မအံ့သြပါနဲ့။ သူပြောချင်တာက little ပါတဲ့။ အများကြီးရှိပါသေးတယ်။ ဒါကသြဇီအသံထွက်တင်ပါ။ တခြား အင်္ဂလိပ်၊ အိုင်းရစ်၊ စကော့တစ်ရှ်၊ နယူးဇီလန်၊ accent တွေကလည်းသူ့နည်းနဲ့သူထူးခြားနေပါတယ်။ ကျွန်တော်တို့နဲ့နားယဉ်နေတဲ့လေယူလေသိမ်းတွေကတော့ မီဒီယာလောကကို ကြီးစိုးထားတဲ့ ဟောလိဝုဒ်ရဲ့ အမေရိကန် accent ပဲဖြစ်မယ်ထင်ပါတယ်။\naccent နဲ့ပတ်သက်လို့ ရယ်ရတဲ့ ဗွီဒီယိုလေးကို ဒီမှာ http://mywayenglish.multiply.com/video/item/2/Scottish_Irish_Englis... ကြည့်ကြည့်ပါဦး။\nထားပါတော့။ accent ဆိုတာက ဒေသနဲ့ဆိုင်တော့ကျွန်တော်တို့လေ့လာသူတွေအနေနဲ့ တစ်ခါတစ်လေမှ တွေ့တဲ့နိုင်ငံခြားသားနဲ့ Foreigner Talk ပုံကြီးချဲ့ပြီးပြောရင်အဆင်ပြေနိုင်ပါတယ်။ အမြဲတမ်းပြောဆိုနေရမယ့်သူဆိုရင်လည်း ပြောဆိုဆက်သွယ်တာကြာလာတာနဲ့အမျှ သူလေသံကိုယ်မှန်းမိ၊ ကိုယ့်လေသံသူမှန်းမိဖြစ်လာတာပါပဲ။\nအဓိကပြောချက်တာက ဒုတိယအချက်ပါ။ ဒါကတော့ကတော့ native speakers တွေရဲ့ ပုံမှန်အပြောစကားမှာ contracted form လို့ခေါ်တဲ့ စကားလုံးတွေကိုချုံ့ပြီးပြောလေ့ရှိပါတယ်။ ကျွန်တော်တို့သင်ထားတာက I have got to go. ကျွန်တော်တို့ပြောတဲ့အခါမှာလည်း ၀ါကျအပြည့်အစုံ I have got to go လို့ပဲပြောတယ်မဟုတ်လား။ သူတို့ကတော့ I’ve gotta go. လို့ပြောတဲ့အခါ ကျွန်တော်တို့နားကဟိုဖက်ကနေဒီဖက်အထိရွာ လည်ကုန်ပါတယ်။ သူတို့ကို Relaxed pronunciation , condensed pronunciation or word slurs လို့လည်းခေါ်ပါတယ်။ တကယ်တော့ ဒီဖြစ်စဉ်ဟာ အင်္ဂလိပ်စကားမှာမှမဟုတ်ဘဲ ဘာသာစကားတွေတိုင်းမှာ အပြောစကားကျရင်ဖြစ်တတ်တဲ့ဖြစ်စဉ်တစ်မျိုးပါ။ စကားပြောနေတဲ့ပတ်ဝန်းကျင်ဟာ ဟိတ်ကြီးဟန်ကြီးမဆန်ဘဲ ကိုယ်နဲ့ရင်းနှီးတဲ့သူငယ်ချင်းတွေနဲ့ပြောတဲ့အခါမှာ ဒီလိုပုံစံမျိုးတွေပြောဖြစ်ပါတယ်။ ဒေသနဲ့လည်းဆိုင်တယ်။ ပြောတဲ့လူတွေရဲ့လူမှုအသိုင်းအ၀ိုင်း Social class နဲ့လည်းဆိုင်ပါတယ်။ ကျွန်တော်ကော့သောင်းရောက်ကာစတုန်းက အထူးအဆန်းဖြစ်ခဲ့တဲ့ အသုံးလေးတွေက ဒီမှာ “လက်ဖက်ရည်သောက်မယ်” ဆိုရင် “ဖက်ရည်သောက်မယ်”။ ဟိုဘက်ကမ်း(ရနောင်း)သွားမယ်” ဆိုရင် “ဘက်ကမ်းသွားမယ်”တဲ့။ ယောက်ျားလေးတွေစကားပြောပြီဆိုရင် “. . .ရေ . .” ဆိုတဲ့အာလုပ်စကားကအမြဲတမ်းပါနေတော့တာပါပဲ။ အခုတော့လည်းနည်းနည်းအသားကျသွားပါပြီ။ ဒီတော့ အသုံးများတဲ့ contracted form တွေကိုသိထားတဲ့အခါကျရင်အရင်လိုရွာမလည်တော့ဘဲ ဟန်ကျပန်ကျ နားသောတဆင်နိုင်တော့မှာပေါ့။ အောက်မှာတော့ အတော်အတန်ပြည့်စုံတဲ့ list လေးတစ်ခုပေးထားပါတယ်။http://www.davidtulga.com/ref_rp.htm ကနေယူပေးထားပါတယ်။\nတစ်ခုသတိထားရမှာက ဒီပုံစံဟာ အပြောပုံစံမှာပဲသုံးပြီး အရေးပုံစံမှာမသုံးသင့်ပါဘူး။ ကနေဒီယံအဆိုတော် Shania Twain ရဲ့ I'm Gonna Getcha Good! သီချင်းလေးနားထောင်ပြီးဒီစာလေးအဆုံးသတ်လိုက်ပါတယ်။\nLabels: Knowledge, Learning English Email This BlogThis! Share to Twitter Share to Facebook